Afsluttet: Stem på Årets Elbil 2021

Hjælp os med at finde Årets elbil 2021. Stem med nedenfor. For bare tre år siden, var det mindre end 1 procent af nyregistrerede biler herhjemme, der kørte på ren el. I år står elbilerne – til og med november – for 12 procent af bilsalget. Kan man snakke om et egentlig gennembrud, så må det være i år.

Det stigende salg af elbiler skyldes naturligvis, at der er kommet mange flere modeller at vælge mellem; og de traditionelle bilproducenter har langt om længe meldt sig på banen. Således er Teslas mangeårige dominans herhjemme blevet tværet godt og grundigt af Volkswagen, der har solgt mere end dobbelt så mange elbiler som Tesla i Danmark i 2021.

Men også Hyundai gør det godt. Mængden af Hyundai-elbiler på vejene er jævnt stigende, og fortsætter det sådan, vil også koreanerne give Tesla baghjul næste år.

producenter
Infogram

Men bare fordi Volkswagen sælger flest biler, behøver de jo ikke være “bedst”. Derfor opfordrer vi her til, at I kårer Årets Elbil 2021. Er det ID.4, der topper salgslisten med sit store format og relativt lave prislap? Er det Tesla Model Y med deres autopilot? Eller Hyundai Ioniq 5 og Kia EV6 der har bragt 800 volt-teknologien og hurtig opladning ned på et prispunkt, der ikke kræver bankdirektørlønninger? Eller Ford Mustang Mach-E? Eller en helt anden?

Valget er dit og herunder kan du vælge mellem de elbiler, der er kørt på gaden i Danmark i 2021. Vi har sikkert overset en enkelt eller to, men sådan er det.

Afstemningen kører frem til den 23. december, hvorefter resultatet vil blive offentliggjort. Tak for at du vil deltage …

Bemærk: vi benytter udelukkende din e-mail for at sortere dobbelte stemmer fra.
Indlæser …
Afsluttet: Stem på Årets Elbil 2021